ມີ 36 ຄົນເສຍຊີວິດທີ່ແຂວງກັນຊູ ຂອງຈີນ
ຍັງມີອີກ 23 ຄົນຫາຍສາບສູນຫຼັງຈາກໄດ້ເກີດຝົນ ຕົກໜັກເປັນເວລາຫຼາຍໆມື້ທີ່ເມືອງ LONGNAN.
ສື່ມວນຊົນຂອງທາງການຈີນລາຍງານວ່າ ມີ 36 ຄົນ ເສຍຊີວິດທີ່ແຂວງ GAN-SU ໃນພາກຕາເວັນຕົກສຽງ ເໜືອຂອງຈີນຍ້ອນໄພທຳມະຊາດລ່າສຸດທີ່ກ່ຽວກັບດິນຟ້າ ອາກາດ ອົງການຂ່າວຊິນຫົວແຈ້ງວ່ານອກນັ້ນ ຍັງມີອີກ 23 ຄົນ ຫາຍສາບສູນຫຼັງຈາກໄດ້ເກີດຝົນຕົກໜັກເປັນເວລາຫຼາຍໆ ມື້ທີ່ເມືອງ LONGNAN ຝົນຕົກໜັກແລະດິນເຈື່ອນໃນ ໄລຍະຫຼາຍໆມື້ຜ່ານມາເຮັດໃຫ້ມີຜູ້ເສຍຊີວິດຫຼາຍກວ່າ 1,200 ຄົນ ທີ່ແຂວງ GANSU ສ່ວນໃຫຍ່ແລ້ວແມ່ນທີ່ ເມືອງ ZHOUQU ຊຶ່ງໄດ້ຖືກດິນຖະຫຼົ່ມລົງມາທັບເປັນບາງສ່ວນໃນອາທິດແລ້ວນີ້ ອີກ 15 ຄົນໄດ້ເສຍຊີວິດຫຼັງຈາກເກີດດິນເຈື່ອນທີ່ເມືອງ WENCHUAN ໃນແຂວງ SICHUAN ທາງພາກໃຕ້ຂອງຈີນ ເມືອງ WENCHUAN ເປັນຈຸດສູນກາງຂອງແຜ່ນ ດິນໄຫວຂະໜາດແຮງເມື່ອປີ 2008 ທີ່ເຮັດໃຫ້ມີຜູ້ເສຍຊີວິດຫຼາຍກວ່າ 80,000 ຄົນນັ້ນ ອົງການຂ່າວຊິນຫົວລາຍງານໃນມື້ວັນຈັນວານນີ້ວ່າເຈົ້າໜ້າທີ່ທ້ອງຖິ່ນໄດ້ອອກຄຳສັ່ງ ໃຫ້ຍົກຍ້າຍປະຊາຊົນອອກໄປຈາກເຂດທີ່ມີຄວາມສ່ຽງສູງແລະໃຫ້ສ້າງບ່ອນຫຼົບໄພ ສຸກເສີນຂຶ້ນລ່ວງໜ້າ